CELEX: 62015TN0278
Language: lv
Date: 2015-06-01 00:00:00
Title: Lieta T-278/15 P: Apelācijas sūdzība, ko par Civildienesta tiesas 2015. gada 18. marta spriedumu lietā F-51/14 2015. gada 1. jūnijā iesniedza Eiropas Ārējās darbības dienests (EĀDD)

7.9.2015   
            
            
               LV
            
            
               Eiropas Savienības Oficiālais Vēstnesis
            
            
               C 294/72
            
         Apelācijas sūdzība, ko par Civildienesta tiesas 2015. gada 18. marta spriedumu lietā F-51/14 2015. gada 1. jūnijā iesniedza Eiropas Ārējās darbības dienests (EĀDD)
   (Lieta T-278/15 P)
   (2015/C 294/87)
   Tiesvedības valoda – franču
   
      Lietas dalībnieki
   
   
      Apelācijas sūdzības iesniedzējs: Eiropas Ārējās darbības dienests (EĀDD) (pārstāvji – S. Marquardt un M. Silva)
   
      Otrs lietas dalībnieks: KL (Brisele, Beļģija)
   
      Apelācijas sūdzības iesniedzēja prasījumi:
   
   
               —
            
            
               atcelt Eiropas Savienības Civildienesta tiesas (trešā palāta) 2015. gada 18. marta spriedumu lietā F-51/14;
            
         
               —
            
            
               apmierināt pirmajā instancē izvirzītos prasījumus;
            
         
               —
            
            
               piespriest atbildētājam apelācijas tiesvedībā segt tiesāšanās izdevumus.
            
         
      Pamati un galvenie argumenti
   
   Savas apelācijas sūdzības pamatošanai tās iesniedzējs izvirza sešus pamatus, no kuriem daži attiecas uz novērtēšanas sistēmu, bet pārējie uz paaugstināšanas amatā sistēmu.
   
               —
            
            
               Par novērtēšanas sistēmu
               
                           1.
                        
                        
                           Pirmais pamats ir saistīts ar Civildienesta noteikumu 43. panta pārkāpumu, pierādīšanas pienākuma sadales noteikumu pārkāpumu, aizlieguma pārsniegt prasījuma robežas neievērošanu un atbildētāja tiesību uz aizstāvību pārkāpumu.
                        
                     
                           2.
                        
                        
                           Otrais pamats ir saistīts ar tiesas pārbaudes robežu pārkāpumu. Apelācijas sūdzības iesniedzējs norāda, ka pārsūdzētajā spriedumā Civildienesta tiesa vairākkārt pārsniedz tai noteiktās pārbaudes robežas un sliecas tam izvirzīt pienākumu izveidot noteiktu novērtēšanas sistēmu.
                        
                     
                           3.
                        
                        
                           Trešais pamats ir saistīts ar kļūdu tiesību piemērošanā attiecībā uz skaitļos neizteiktas novērtēšanas sistēmas neobjektivitāti un Civildienesta noteikumu 43. panta pārkāpumu.
                        
                     
         
               —
            
            
               Par paaugstināšanas amatā sistēmu
               
                           4.
                        
                        
                           Ceturtais pamats ir saistīts ar aizlieguma pārsniegt prasījuma robežas neievērošanu un atbildētāja tiesību uz aizstāvību pārkāpumu.
                        
                     
                           5.
                        
                        
                           Piektais pamats ir saistīts ar pierādīšanas pienākuma sadales noteikumu pārkāpumu.
                        
                     
                           6.
                        
                        
                           Sestais pamats ir saistīts ar kļūdu tiesību piemērošanā, atzīstot, ka apelācijas sūdzības iesniedzējs ir pārkāpis Civildienesta noteikumu 45. pantu.